**Likumprojekta „Grozījums likumā „Par pašvaldībām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījums likumā “Par pašvaldībām”” (turpmāk – likumprojekts) paredz, ka pašvaldība ir tiesīga sniegt finansiālu atbalstu valsts pārvaldes iestādei, lai uzlabotu minētās iestādes veikto funkciju izpildi attiecīgajā administratīvajā teritorijā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Valsts pārvaldes iekārtas likuma 6.pantu valsts pārvalde ir organizēta vienotā hierarhiskā sistēmā. Neviena iestāde vai pārvaldes amatpersona nevar atrasties ārpus šīs sistēmas. Atbilstoši Augstākās tiesas Senāta izdarītajiem secinājumiem (*2008.gada 27.novembra spriedums lietā Nr.SKA–552/2008, 2009.gada 16.aprīļa spriedums lietā SKA–70/2009*) divi publisko tiesību subjekti – gan pašvaldība (kas pieder pie valsts plašākā nozīmē), gan valsts (piemēram, Valsts policija) attiecīgajā administratīvajā teritorijā pilda likumā noteiktos pienākumus, piemēram, rūpēties par sabiedriskās kārtības nodrošināšanu. Valsts pārvaldes iekārtas likuma 54.pants paredz, ka iestādes sadarbojas, lai veiktu savas funkcijas un uzdevumus. Iestādes var sadarboties gan atsevišķā gadījumā, gan pastāvīgi. Sadarbojoties pastāvīgi, iestādes var slēgt starpresoru vienošanos. Iestāžu sadarbība notiek bez maksas, ja ārējā normatīvajā aktā nav noteikts citādi. Līdz ar to, pašvaldības un valsts pārvaldes iestādes, kuras attiecīgajā administratīvajā teritorijā veic valsts pārvaldes uzdevumus, šo uzdevumu izpildes laikā ir tiesīgas sadarboties. Saskaņā ar Valsts pārvaldes iekārtas likuma 55.pantu iestāžu sadarbības priekšmets var būt, gan atsevišķu pārvaldes amatpersonu piedalīšanās konkrētu pārvaldes uzdevumu veikšanā, gan informācijas un atzinumu sniegšana. Iestādes var noteikt arī citu sadarbības priekšmetu.Atbilstoši Publiskas personas finanšu līdzekļu un mantas izšķērdēšanas novēršanas likuma 2.panta pirmajai daļai publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajiem mērķiem, kā arī normatīvajos aktos noteiktajai kārtībai.Likuma „Par pašvaldībām” 12.pants paredz, ka pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu. Tāpat likuma “Par pašvaldībām” 77.pants nosaka, ka pašvaldības īpašums ir nodalīts no valsts īpašuma un citu tiesību subjektu īpašuma. Pašvaldības pārvalda, lieto savu īpašumu un rīkojas ar to likumā noteiktajā kārtībā. Pašvaldības īpašums izmantojams attiecīgās administratīvās teritorijas iedzīvotāju vajadzību apmierināšanai, gan nododot to publiskā lietošanā (ceļi, ielas, laukumi, parki), gan veidojot iestādes un pašvaldības kapitālsabiedrības, kas nodrošina iedzīvotāju tiesības un sniedz tiem nepieciešamos pakalpojumus (pārvaldes iestādes, sociālās un veselības aprūpes, izglītības, kultūras, sporta un citas iestādes). To īpašuma daļu, kas nav nepieciešama iepriekšminētajiem nolūkiem, pašvaldība var izmantot, lai saimnieciskā kārtā gūtu ienākumus iedzīvotāju vajadzību apmierināšanai vai arī lai likumā noteiktajā kārtībā to privatizētu vai atsavinātu. Domes darbībai un lēmumiem jābūt maksimāli lietderīgiem saskaņā ar minētā likuma 21.panta otrajā daļā noteikto. Līdz ar to pašvaldībai pēc savas iniciatīvas ir tiesības lemt par funkcijas izpildes kārtību atbilstoši normatīvajos aktos noteiktajām procedūrām, vienlaikus nodrošinot, ka tiek ievērotas attiecīgās administratīvās teritorijas iedzīvotāju intereses un attiecīgās funkcijas tiktu kvalitatīvi izpildītas.Tādējādi, lai nodrošinātu tiesisku iespēju pašvaldībām atbalstīt valsts pārvaldes iestādes funkciju izpildes uzlabošanu attiecīgajā administratīvajā teritorijā, ir nepieciešams normatīvajos aktos paredzēt šādu mehānismu.Līdzīgs tiesiskais regulējums, kas paredz iespēju pašvaldībām sniegt atbalstu Valsts ugunsdzēsības un glābšanas dienestam, ir paredzēts Ugunsdrošības un ugunsdzēsības likuma 7.pantā. Minētā panta 3.punktā ir noteikts, ka pašvaldībām ir tiesības atbalstīt Valsts ugunsdzēsības un glābšanas dienesta darbību pašvaldības teritorijā, nodrošināt ugunsgrēku dzēšanai nepieciešamā ūdens izmantošanu bez maksas, kā arī atbilstoši iespējām sniegt materiālu un tehnisku palīdzību. Ņemot vērā to, ka attiecīgas valsts pārvaldes iestādes funkciju izpildes uzlabošanai ir nepieciešami papildu valsts budžeta līdzekļi, piemēram, Valsts policijai, bet ierobežotas fiskālās telpas ietvaros papildu finansējums ne vienmēr ir pieejams, un pašvaldību izteikto vēlmi sniegt materiālu atbalstu, piemēram, Valsts policijai (*piemēram, pārskaitot finanšu līdzekļus Nodrošinājuma valsts aģentūrai (centralizēti pārvalda valsts īpašumus), ēku remontam, kurās izvietota Valsts policija, tādējādi nodrošinot vides pieejamību attiecīgās administratīvās teritorijas iedzīvotājiem un tās viesiem*), ir būtu nepieciešams rosināt attiecīga grozījuma izdarīšanu likumā “Par pašvaldībām”. Tādējādi pašvaldībai paredzot šādas tiesības.Lai nodrošinātu pašvaldības budžeta līdzekļu novirzīšanu, nepieciešamie finanšu līdzekļu pārskaitījumi no pašvaldībām attiecīgajai valsts pārvaldes iestādei ir plānojami kā transferti atbilstoši spēkā esošajai budžeta izdevumu un ieņēmumu klasifikācijai. Saskaņā ar likuma “Par budžetu un finanšu vadību” viena no budžeta ieņēmumu sastāvdaļām ir ieņēmumi no saņemtajiem transfertiem. Atbilstoši minētajam likumam transferts ir gadskārtējā valsts budžeta likumā īpaši iezīmētu budžeta līdzekļu pārskaitījums, ko var veikt viena līmeņa budžeta — valsts pamatbudžeta, valsts speciālā budžeta, pašvaldību pamatbudžeta, pašvaldību speciālā budžeta — ietvaros vai starp dažāda līmeņa budžetiem. Transferta saņēmējs saņemto budžeta līdzekļu pārskaitījumu var izmantot gan izdevumu segšanai, gan pārskaitīšanai tālāk citam transferta saņēmējam. Līdz ar to normatīvie akti finanšu jomā paredz iespēju veikt budžeta līdzekļu pārskaitījumus budžeta ietvaros vai starp dažāda līmeņa budžetiem (transfertus).Ministru kabineta 2005. gada 27. decembra noteikumi Nr. 1031 “Noteikumi par budžetu izdevumu klasifikāciju atbilstoši ekonomiskajām kategorijām” paredz budžetu izdevumu klasifikācijas kodu atbilstoši ekonomiskajām kategorijām 7247 “Pašvaldību uzturēšanas izdevumu transferti (izņemot atmaksas) uz valsts budžetu”, kurā uzskaita pašvaldību budžetu uzturēšanas izdevumu transfertus uz valsts budžetu (ministrijai vai citai centrālajai valsts iestādei), tai skaitā nenaudas (aktīvu nodošana un pasīvu uzņemšana bilancē) darījumu izdevumus. Tādējādi finansiālo atbalstu iespējams sniegt, izmantojot pašvaldību izdevumu transfertu uz valsts budžetu. Likumprojekta ietekmi uz valsts budžetu un pašvaldību budžetu pašreiz nav iespējams aprēķināt, jo nav zināms, cik pašvaldības un kādā apmērā sniegs finansiālu atbalstu valsts pārvaldes iestādei.Lai nodrošinātu pašvaldības kontroli par pašvaldības budžeta līdzekļu izlietojumu un precīzi noregulētu sadarbības mērķi un virzienus, pašvaldība var slēgt attiecīgu vienošanos, kurā tiktu norādīts, piemēram, konkrēts sniedzamā atbalsta apmērs, mērķis un sniegšanas kārtība, kā arī finanšu līdzekļu izlietojuma kontroles nosacījumi. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Tie pašvaldības iedzīvotāji, kuru pašvaldība būs pieņēmusi lēmumu sniegt finansiālu atbalstu valsts pārvaldes iestādei, lai paaugstinātu minētās iestādes veiktās funkcijas pieejamības uzlabošanu attiecīgajā administratīvajā teritorijā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekts paredz pašvaldībai tiesības sniegt finansiālu atbalstu valsts pārvaldes iestādei, lai uzlabotu minētās iestādes veikto funkciju izpildi attiecīgajā administratīvajā teritorijā. Līdz ar to, ja pašvaldība lems par šāda atbalsta sniegšanu, tad tas būs nodrošināms par pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē 2019.gada 1.jūlijā tika ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu.Iekšlietu ministrija, izpildot Ministru kabineta 2009.gada 25.augusta noteikumu Nr.970 ”Sabiedrības līdzdalības kārtība attīstības plānošanas procesā” 14.punktu, projektu un tā sākotnējās ietekmes novērtējuma ziņojumu (anotāciju) 2019.gada 1.jūlijā nosūtīja Valsts kancelejai <https://www.mk.gov.lv/content/ministru-kabineta-diskusiju-dokumenti>. |
| 2. | Latvijas Iekšlietu darbinieku arodbiedrība | Latvijas Iekšlietu darbinieku arodbiedrība. |
| 3. | Sabiedrības līdzdalības rezultāti | Sabiedrības līdzdalības laikā Latvijas Iekšlietu darbinieku arodbiedrība ir norādījusi, ka konceptuāli atbalsta projekta virzību, jo ir nepieciešams uzlabot Valsts policijas nodrošinājumu un pieejamību. Vienlaikus minētā arodbiedrība norāda, ka no projekta sākotnējās ietekmes novērtējuma ziņojuma (anotācijas) neizriet, kuras pašvaldības tieši ir izteikušas piedāvājumus finansiāli atbalstīt Valsts policiju un tieši ar kāda veida atbalstu. Tāpat būtu nepieciešams skaidrot finanšu līdzekļu kontroles plūsmas un iespējamā interešu konflikta rašanās aspektus.Iekšlietu ministrija vērš uzmanību uz to, ka, ņemot vērā anotācijas I sadaļas 2.punktā ietverto izvērtējumu, projektā ietvertais tiesiskais regulējums paredz pašvaldībai tiesības sniegt finansiālu atbalstu valsts pārvaldes iestādei.Ja pašvaldību budžeta līdzekļi tiks novirzīti, piemēram, Valsts policijas funkciju izpildes uzlabošanai attiecīgajā administratīvajā teritorijā, tad pašvaldību budžetos šādi līdzekļi ir plānojami un uzskaitāmi pēc to ekonomiskās būtības kā transferti valsts budžetam, savukārt Iekšlietu ministrijas (Valsts policijas) budžetā šādā gadījumā jāplāno transfertu ieņēmumu kategorijā, tādējādi nodrošinot nodalītu un korektu ieņēmumu un izdevumu uzskaiti gan pašvaldībās, gan attiecīgajā valsts pārvaldes iestādē. Vienlaikus norādām, ka šāds finansiāls atbalsts nevarētu tikt uzskatīts par ziedojumu, kas radītu likumā “Par interešu konflikta novēršanu valsts amatpersonu darbībā” noteiktos ierobežojumus pieņemt lēmumus attiecībā uz ziedotāju. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības un valsts pārvaldes iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs S.Ģirģens

Vīza: valsts sekretārs D.Trofimovs

17.10.2019 9:41

1754

D.Radzeviča

67219418, dace.radzevica@iem.gov.lv